ВЕБ ПАРАҚШАЛАРДЫҢ ӨНІМДІЛІГІ МЕН ҚОРҒАНЫС КӨРСЕТКІШТЕРІН АРТТЫРУ ТӘСІЛДЕРІН ЗЕРТТЕУ
Authors: Коккоз, Махаббат ,   КЕАҚ «Әбілқас Сағынов атындағы Қарағандытехникалық университеті»,Қарағанды, Қазақстан, Сайлауқызы Жұлдыз , Бигалиева Альфия , Амирханов Ерасыл ,   КЕАҚ «Әбілқас Сағынов атындағы Қарағандытехникалық университеті»,Қарағанды, Қазақстан,   КЕАҚ «Әбілқас Сағынов атындағы Қарағандытехникалық университеті»,Қарағанды, Қазақстан
Published: July 2024

Веб-сайттар ақпаратқа, ойын-сауыққа және қызметтерге шексіз қол жетімділікті қамтамасыз ете отырып, қазіргі өмірге айтарлықтай әсер етеді. Олар қоғамдық пікірді қалыптастыруда, білім беру бастамаларын қолдауда және бизнесті жүргізуде шешуші рөл атқарады. Жыл сайын интернет-платформалар өмірдің күнделікті аспектілеріне көбірек еніп, пайдаланушыларға мемлекеттік органдармен, оқу орындарымен және коммерциялық ұйымдармен оңай қарым-қатынас жасауға мүмкіндік береді. Бұл әрекет сонымен қатар әлеуметтік қарым-қатынасқа өзгерістер енгізеді, себебі адамдар дәстүрлі кездесулерден гөрі онлайн-коммуникацияны көбірек таңдайды. Дегенмен, көптеген артықшылықтармен қатар, веб-сайтқа тәуелділік белгілі бір сақ болу әрекеттерін, соның ішінде құпиялылық пен деректер қауіпсіздігі мәселелерін тудырады.Веб-парақтардың өнімділігін арттыру және деректерді қорғау қазіргі заманғы интернет қолданушылары үшін өте маңызды мәселе болып табылады. Жоғары өнімділік веб-қосымшалардың жылдам жүктелуіне, пайдаланушы тәжірибесін жақсартуға және бизнес нәтижелерді арттыруға мүмкіндік береді. Ал деректерді қорғау веб-парақтардың сенімділігі мен тұтынушылардың жеке ақпараттарының қауіпсіздігін қамтамасыз етеді. Интернеттегі деректердің құпиялылығы мен осалдық мәселесі цифрландыру дәуіріндегі ең өзекті мәселелердің бірі болып қала береді. Күн сайын миллиондаған пайдаланушылар өздерінің жеке ақпараттарын әлеуметтік желілерден бастап электрондық коммерция платформаларына дейінгі әртүрлі веб-сайттарда бөліседі. Дүние жүзіндегі ұйымдар Еуропалық Одақтағы деректерді қорғаудың жалпы ережесі (GDPR) сияқты тиісті мәліметтерді қорғауды және ережелерді сақтауды қамтамасыз ету мәселесіне тап болды. Осылайша, қауіпсіздік шараларын күшейту және пайдаланушылардың өз ақпаратын қорғаудың тәуекелдері мен әдістері туралы хабардарлығын арттыру мәселелері ерекше маңызды болып табылады. Жұмыстың ғылыми жаңалығы веб-парақтардың өнімділігі мен қорғаныс сипаттамаларын, оның ішіндегі Bruteforce және SQL инъекция шабуылынан қорғану деңгейлерін арттырудың кешенді тәсілдерін біріктіріп қолдануда және талдауда жатыр. Веб-парақтардың өнімділігін арттыру технологиялары ретінде Lazy Loading, Code splitting, Service Worker кэштеу және Shadow Dom ұсынылды. Талдау нәтижесінде арнайы веб-қосымша әзірленіп, сипатталған технологияларды бағалау мақсатында proxy бағдарламалық жасақтамасы және SQL инъекциянытестілік тұрғыда енгізу әрекеті қолданылды. Зерттеу барысында әзірленген веб-қосымша тестілеуден өтіп, оның тиімділігі мен қауіпсіздігіне баға берілді. Веб-парақшалардың өнімділік көрсеткіштерін арттыру технологияларын қолданар алдындағы нәтижелері мен өзгерістер енгізгілгеннен кейінгі деректері талданды. Алынған нәтижелер веб-парақтарды жасау және басқару саласында ұтымды әдістерді ұсына отырып, олардың тиімділігін арттыруға және қауіпсіздігін қамтамасыз етуге септігін тигізеді.